આજની સભા ઠરાવે છે કે, પોતે સન્માનનીય નાગરિક હોવા છતાં પોતાના અધિકારોનું રક્ષણ કરવા લોકોને સરકારી અધિકારીઓ સમક્ષ ભીખ માંગતા હોય તેવી સ્થિતિનું નિર્માણ થઈ રહ્યું છે. આ પરિસ્થિતિના કારણે પારાવાર આક્રોશ અને હતાશા પેદાં થઈ રહ્યાં છે, જેનાં પરિણામે પાટણ ખાતે ભાનુભાઈ વણકરે આત્મવિલોપન કર્યું તેવા સંજોગો સર્જાયા છે. રાજ્યમાં પ્રવર્તમાન ભ્રષ્ટાચાર અંગે બે દિવસ પહેલાં જ આપે જાહેરમાં નારાજગી દર્શાવી છે એટલે એમાં આજની સભા વિશેષ કંઈ ઉમેરવા માગતી નથી.